**Anexa nr. 15**

**Metodologia pentru desfăşurarea probei practice**

**de verificare a aptitudinilor necesare îndeplinirii atribuţiilor de serviciu**

**pentru ocuparea posturilor de asistent medical dietetician**

**Art.1**

**Cerinţele de examinare**

Examinarea din cadrul probei practice de verificare a aptitudinilor necesare îndeplinirii atribuţiilor de serviciu pentru ocuparea postului de asistent medical dietetician, urmăreşte cerinţele:

Precizarea tehnicilor speciale de pregătire a preparatelor dietetice:

1. Preparate dietetice pentru adulţi cu următoarea patologie:
   1. Dietoterapia în patologia gastro-intestinală: ulcer gastric, duodenal, enterite, rectocolite, diaree, constipaţie;
   2. dietoterapia în patologia hepatobiliară-hepatita epidemică, hepatita cronică, ciroză hepatică, icter, colecistite, litiaza biliară;
   3. dietoterapia în patologia pancreatică;
   4. dietoterapia în patologia nutriţională: carenţe nutritive, obezitate, diabet zaharat, guta, hiperlipidemii.
   5. dietoterapia în patologia osteoarticulară: osteoporoza;
   6. dietoterapia în patologia cardio-vasculară: infarct miocardic, insuficienţa cardiacă, ateroscleroza, HTA.
   7. dietoterapia în patologia sangvină;
   8. dietoterapia în patologia urinară: glomerulo-nefrite, sindrom nefrotic, litiaza urinară, insuficienţa renală;
   9. dietoterapia în patologia aparatului respirator: pneumonii, pleurezii, tuberculoza pulmonară;
   10. dietoterapia în bolile infecţioase;
   11. dietoterapia în raport cu alte tratamente;
   12. dietoterapia pre şi postoperatorie.
2. Principii de alimentaţie specifice copiilor (modele de meniuri):
   1. Alimentaţia sugarului-naturală, artificială, diversificată;
   2. Alimentaţia copilului 1-3 ani;
   3. Alimentaţia şcolarului.
3. Alimentaţia în anumite stări fiziologice (modele de meniuri):
   1. Alimentaţia femeii gravide şi în perioada de alăptare;
   2. Alimentaţia în cazul sportivilor;
   3. Alimentaţia vârstnicilor;

**Art. 2**

**Descrierea probei**

În cadrul probei practice se testează cunoştinţele practice, abilităţile şi aptitudinile dobândite de către candidaţi în anii de studiu şi, eventual, la un loc de muncă anterior.

Verificarea îndeplinirii cerinţelor prevăzute la art.1 se realizează în baza materialului bibliografic de concurs.

**Art.3**

**Organizarea/Desfăşurarea probei**

1. Membri specialişti din cadrul subcomisiei de concurs stabilesc planul probei practice şi baremele de evaluare şi notare.
2. Pentru efectuarea acesteia, se pun la dispoziţia candidaţilor, în sala în care se desfăşoară proba practică, toate materialele şi ustensilele necesare pentru rezolvarea sarcinilor primite în cadrul probei practice.
3. Subiectele probei practice se stabilesc de membri specialişti din cadrul subcomisiei de concurs şi sunt selectate prin extragere, de către fiecare candidat în parte, care semnează în procesul-verbal de extragere a variantei.
4. Timpul alocat pentru susţinerea probei practice se stabileşte de subcomisia de concurs.
5. Prevederile art. 30 din O.M.J. nr. ....... se aplică în mod corespunzător şi pentru susţinerea probei practice.

**Art. 4**

**Aprecierea candidaţilor**

Notarea probei practice se face printr-o singură notă, cuprinsă de la 1 la 10, ce constituie media aritmetică a notelor acordate de către fiecare membru specialist din cadrul subcomisiei de concurs.

**Art. 5**

**Baremul minim**

1. Sunt declaraţi “admis” la proba practică, cadidaţii care obţin cel puţin nota 7,00 la această probă;
2. Candidaţii care nu îndeplinesc baremul minim prevăzut la alin. 1 sunt declaraţi ”respins”.

**Art. 6**

**Procesul verbal**

1. După finalizare probei practice, modul de desfăşurare a acesteia şi rezultatele obţinute de către candidaţi se consemnează într-un proces verbal, semnat de către toţi membrii comisiei de concurs, cu aprecierea ”admis” sau ”respins”, având la bază baremul minim prevăzut la art. 5;
2. Rezultatele probei practice se publică pe site-ul Administraţiei Naţionale a Penitenciarelor şi al unităţilor penitenciare care au posturi scoase la concurs, în cel mult o zi lucrătoare de la ultima dată a susţinerii probei.